BEAUTY ค่าใช้จ่ายขาย-บริหารลดฮวบ! หนุนผลงานไตรมาส 1 ขาดทุนลดลง
BEAUTY ค่าใช้จ่ายขาย-บริหารลดฮวบ! หนุนผลงานไตรมาส 1 ขาดทุนลดลง
17 พ.ค. 2564

บริษัท บิวตี้ คอมมูนิตี้ จำกัด (มหาชน)  หรือ BEAUTY รายงานผลการดำเนินงานไตรมาส 1 สิ้นสุดวันที่ 31 มีนาคม 2564

โดยผลการดำเนินงานไตรมาส 1/2564 ขาดทุนสุทธิ 15.13 ล้านบาท ลดลง 61.86% จากไตรมาส 1/2563 ขาดทุนสุทธิ 39.68 ล้านบาท เนื่องจากค่าใช้จ่ายในการขายไตรมาส 1 ปี 2564 เท่ากับ 60.77ล้านบาท ลดลง 51.32% จากไตรมาส 1 ปี 2563 และลดลง 19.87% จากไตรมาส 4 ปี 2563 ค่าใช้จ่ายในการขายที่ลดลงหลักๆ เป็นผลมาจากการปรับกลยุทธ์และแผนดำเนินงานของบริษัท ที่มุ่งเน้นบริหารจัดการควบคุมค่าใช้จ่ายต่างๆ ตามโครงการประหยัดค่าใช้จ่ายมาอย่างต่อเนื่อง
อีกทั้งค่าใช้จ่ายในการบริหารในไตรมาส 1 ปี 2564 เท่ากับ 29.69 ล้านบาท ลดลง 52.70% จากไตรมาส 1 ปี 2563 และลดลง 5.69% จากไตรมาส 4 ปี 2563 โดยค่าใช้จ่ายในการบริหารที่ลดลงจากงวดเดียวกันของปีก่อนเกิดจากบริษัทมีการควบคุมค่าใช้จ่ายต่างๆไม่ให้สูงเกินไปตามโครงการประหยัด ค่าใช้จ่ายเพื่อที่จะควบคุมค่าใช้จ่ายที่สามารถควบคุมได้ให้เกิดประสิทธิภาพสูงสุด รวมถึงมีการปรับลดขนาดองค์กรให้ เหมาะสมกับรูปแบบธุรกิจและตามสถานการณ์เศรษฐกิจในปัจจุบัน